Mackenzie Foy

Mackenzie Christine Foy (lahir November 10, 2000) ialah seorang model dan pelakon Amerika Syarikat. Beliau dikenali dengan peranannya sebagai Renesmee Cullen dalam filem 2012, The Twilight Saga: Breaking Dawn – Part 2 yang mendapatkan beliau pencalonan Anugerah Artis Muda bagi kategori Pelakon Wanita Muda Sokongan Terbaik dalam Filem, dan sebagai Murphy dalam filem 2014, Interstellar dimana beliau menerima pujian kritis dan memenangi beberapa anugerah.

Kehidupan awal 
Mackenzie Foy dilahirkan pada November 10, 2000 kepada Steven dan Karrie Foy, seorang pemandu trak dan pekerja separuh masa. Beliau dilahir dan dibesarkan di Los Angeles. Foy mula menjadi model ketika berumur 3 tahun dan mula berlakon ketika berumur 9 tahun.

Karier
Foy mula menjadi model dalam iklan cetak pada tahun 2004, bekerja untuk Garnet Hill, Polo Ralph Lauren dan Guess. Sejak itu, beliau telah menjadi model untuk banyak syarikat seperti The Walt Disney Company, Mattel dan Gap.

Karier lakonan Foy bermula ketika beliau berumur sembilan tahun apabila beliau membintangi sebagai tetamu dalam drama televisyen seperti 'Til Death, FlashForward dan Hawaii Five-0. Pada tahun 2010, beliau dipilih untuk watak Renesmee Cullen dalam filem adaptasi dari novel Stephenie Meyer, Breaking Dawn. Filem pertama, The Twilight Saga: Breaking Dawn - Part 1 ditayangkan pada November 18, 2011; manakala yang kedua, The Twilight Saga: Breaking Dawn - Part 2 pada November 16, 2012.

Pada tahun 2014, Foy muncul dalam Black Eyed Dog. Pada bulan Februari 2012, beliau menyertai barisan pelakon The Conjuring. Pengambaran bermula pada Februari 21 di Carolina Utara dan filem ini ditayangkan pada bulan Julai 2013. Pada bulan Februari, beliau muncul dalam episod terakhir musim kedua siri TV, R. L. Stine's The Haunting Hour dimana beliau berlakon sebagai Natalie.
Pada Oktober 10, 2012, Foy menyertai Wish You Well sebagai pelakon utama. Pada November 17, 2012, Foy berada dalam episod lain R. L. Stine's The Haunting Hour, melakonkan watak Georgia Lomin.

Foy membintangi filem Christopher Nolan, Interstellar. Beliau menyuarakan watak Violet dalam The Boxcar Children (2014) dan juga menyuarakan watak Perempuan Kecil dalam The Little Prince (2015).

Filmografi

Filem

Televisyen

Rujukan

Pautan luar 

Kelahiran 2000
Pelakon wanita Amerika Syarikat
Model kanak-kanak Amerika Syarikat
Pelakon kanak-kanak Amerika Syarikat
Pelakon filem Amerika Syarikat
Pelakon televisyen Amerika Syarikat
Orang hidup
Pelakon suara Amerika Syarikat